امریکانین عالیم‌لری سون 10 ایلین ایندییه قدر "دونیادا اؤلچولن ان ایستی دؤور" اولدوغونو سؤیله‌ییب‌لر.
ناسا (میللی هاواچی‌لیق و اوزای آژانسی) و NOAA (میللی اوقیانوس و اتمسفر ایداره‌سی) یئر سطح ینده قورو و دنیزلردن چیخان ایستی‌لیک میقداری ایله باغلی الده ائتدیک‌لری معلومات‌لاری آچیقلاییب‌لار.
معلوماتا گؤره، 2010-2020-جی ایللر آراسیندا دونیادا اورتا حسابلا ایستی‌لیک 14،7 درجه اولا‌راق تثبیت ائدیلیب. بو رقم 20-جی عصرده ایستیلیگین 0،8 درجه آرتماسی دئمک‌دیر.
2019 -جو ایلین 140 ایل عرضینده ایکینجی ان ایستی ایل اولدوغونو دقته چات‌دیران عالیم لر اونو دا بیلدیریب‌لر کی، مئشه یانغین‌لاری، بوزلاق‌لارین اریمه‌سی، کسکین هاوا حادثه‌لری اینسان‌لارین عمل‌لریله باغلی اولدوغو اوچون 2020-جی ایلین داها ایستی کئچمه‌سی تخمین ائدیلیر.
ناسا Goddard اوزای آراشدیرما‌لاری اینستیتوتونون مودیری گئوین شمیتد (Gavin Schmidt) اؤتن عصرین 60-جی ایللرین‌دن بو یانا هر 10 ایلین بیر اوولکیندن داها ایستی کئچدیگینی سؤیله‌یه‌رک: "کؤمور، نفت و گازین یاندیریلماسیندان قایناق‌لانان، هاوایا ایستی گازلارین بوراخیلماسی ایله علاقه‌دار ایستی‌لیک هر ایل آرتا‌جاق"، - دئییب.
